מכרז להקמת גשר נוסף בין סעודיה לבחריין
מדובר במכרז לפרויקט בנייה מתוכנן בשווי של 3-4 מיליארד דולר, שאמור לקשר בין שתי הממלכות. הפרויקט מתוכנן להתחיל להיבנות באמצע 2021
09:10 ,28.10.2018 מאת: מערכת פורט2פורט
פקידי ממשל בכירים בסעודיה ובבחריין הודיעו כי מכרז להקמת גשר המלך חמאד, יפורסם ככל הנראה השבוע. מדובר במכרז לפרויקט בנייה מתוכנן בשווי של 3-4 מיליארד דולר, שאמור לקשר בין שתי הממלכות. הפרויקט שיפורסם מיועד לשירותי ייעוץ לניהול שלב המעבר בפרויקט.
נביל בן מוחמד אלעאמודי שר התחבורה של ערב הסעודית ושר התחבורה והתקשורת של בחריין, כמאל בן אחמד מוחמד, הודיעו על המכרז הצפוי בשולי ועידת ״יוזמת ההשקעה העתידית״ שנערכה בשבוע שעבר בבירת ערב הסעודית, ריאד. הפרויקט מתוכנן להתחיל להיבנות באמצע 2021. משך הבנייה הצפוי כשלוש שנים. מחקר היתכנות כלכלית ראשוני וכן תכנון כבר בוצעו. הגשר החדש אמור לעודד את הסחר בין שתי המדינות השכנות ולהוות תוספת לגשר שכבר מחבר כיום את שתי המדינות.
קטאר שואפת לחזק את קשרי הספנות עם איראן